S E N A T E Resolusyon Blg. .I13 Iminungkahi ni Senador Ramon Bong Revilla Jr. RESOLUSYON NA NAGMUMUNGKABI NG DAMDAMW NG SENADO NG PILIPINAS PATUNGKOL SA PAGSUPORTA SA "YES FOR PEACE - BAYANMAN PARA SA KAPAYAPAAN" PROGRAMA PARA SA PANGMATAGALANG KAPAYAPAAN DIT0 SA ATING BANSA SAPAGKA'T, idineklara ng United Nations General Assembly ang panahong 2001 hanggang 2010 bilang, 'Tnternational Decade for a Culture of Peace and Nonviolence for the Children of the World" o Pandaigdigang Dekada para sa Mapayapa at Hindi-Marabas na Kultura para sa mga Bata sa Mundo"; SAPAGKA'T, karapatan ng bawat Pilipino - lalung-lalo na ng mga bata - na mamuhay sa isang mapayapa at hindi marahas na lipunan; SAPAGKA'T, sinusuportahan ng lahat ng mga nagtutungaling puwersa sa mga panloob na mga giyera dit0 sa Pilipinas ang nasabing deklarasyon ng United Nations General Assembly sa ngalan ng Sambayanang Pilipino; SAPAGKA'T, kinikilala ng pamahalaan na kailangang salaminin ng mga saloobin, mga pananaw at mga prinsipyong importante sa mga Sambayanang Pilipino. Kung Kaya't hindi ito maisusulong ng pamahalan lamang o ng ibat-ibang puwersang sangltot sa mga panloob na mga giyera dit0 sa Pilipinas kundi ng lahat ng mga Pilipino bilang isang bayan na nagkakaisa; SAPAGKA'T, sa kabila nito, hindi pa nabibigyan ng pagkakataon ang Sambayanang Pilipino na ipahayag ang kanilang tahasang pagtutol sa paggamit ng dahas upang isulong, ipaglaban o ipagtanggol ang kanilang mga karapatan; SAPAGKA'T, ang "YES for PEACE - Bayanihan para sa Kapayapaan" ay isang demokratikong pamamaraan upang maipahayag ang malawakang suporta ng mga mamamayang Pilipino sa "Pandaigdigang Dekada para sa Mapayapa-at Hindi-Marahas na Kultura para sa mga Bata sa Mundo" ng United Nations General Assembly at sa komprehensibong prosesong pangkapayapaan ng Pilipinas;
SAPAGKA'T, pumasok sa isang kasunduan (Memorandum of Undertaking ) para SR pagsasakatuparan ng YES for PEACE - Bayanihan para sa Kapayapaan ang Department of Education, OMice of the Press Secretary - Philippine Information Agency, National Printing Office, Girl Scouts of the Philippines, Boy Scouts of the Philippines, at ang Alpha Phi Omega International Philippines, Incorporated bilang organisador d o ; SAPAGKA'T nararapat lang na mabigyan ng pagkakataong makilahok sa usaping pangkapayapaan ang higit na nakararaming mga Pilipino sa YES for PEACE - Bayanihan para sa Kapayapaan hilang unang hakbang ng kanilang pakikibahagi at pagpapalawak ng kamulatan sa usaping pangkapayapaan tungo sa isang malawakang kasunduan ukol sa pambansang kapayapaan at pagkakaisa; Kung kaya't IPINASYA NG SENADO NG REPUBLIKA NG PILIPINAS na walang pasubaling suportahan ang YES for PEACE - Bayanihan para sa Kapayapaan at manawagan sa lahat ng sektor ng lipunan, kabilang na ang ihat-ibang institusyon ng pamahalan at pamahalang lokal - panlalawigan, panglungsod, pangbayan at pangbarangay - na suportahan ang kampanyang it0 nang ayon sa kani-kanilang mga tungkulin at kakayanan upang mabigyan ng pagkakataon ang pinakamalawak na hanay ng Sambayanang Pilipino na Makipag-Bayanihan para sa kapayapaan. Pinagtibay. 2